Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 426/12/5505	Liptovský Mikuláš, 21.1.2014
EEČ : 2-39-29-2014

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 13.12.2012, spisová značka 1 Pv 426/12/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Ako matka  maloletej XXXXX XXXXX, nar. XXXXX s ktorou žije v spoločnej domácnosti v Stošiciach č. 192, XXXXX,  umožnila svojej dcére osvojovať si škodlivé návyky a sklony, ktoré môžu viesť k jej mravnému úpadku a vážne môžu ohroziť jej zdraví morálny vývoj, ako aj vytvorila podmienky pre vznik nežiadúcich návykov a sklonov, čo sa prejavilo v tom, že XXXXX  riadne nenavštevovala povinnú školskú dochádzku v XXXXX XXXXX a v školskom roku 2011/2012  vymeškala  najmenej 311 vyučovacích hodín, ktoré mala neospravedlnené a to aj napriek tomu, že na záškoláctvo svojej dcéry   bola upozorňovaná školou a bola viackrát vyzvaná, aby predložila ospravedlnenky k vymeškaným vyučovacím hodinám, čo napriek tomu neurobila  a vec bola signalizovaná Úradu práce, soc. vecí a rodiny, odboru soc. vecí v Liptovskom Mikuláši, ktorý z dôvodu zanedbávania povinnej školskej dochádzky vedie maloletú v evidencie a mládeže s problémovým správaním.

Uznesením prokurátora Okresnej prokuratúry XXXXX zo dňa 13.12.2012, spisová značka 1 Pv 426/12/5505, bola určená obvinenej skúšobná doba v trvaní 12 mesiacov.
Odôvodnenie:
	Dňa 13. 12. 2012 bolo uznesením 1Pv 426/12 podľa § 216 ods. 1 Trestného poriadku podmienečne zastavené trestné stíhanie obvinenej XXXXX pre prečin ohrozovania mravnej výchovy mládeže podľa § 211 ods. 1 písm. b/ Trestného zákona pre skutok uvedený vo výrokovej časti tohto uznesenia. 
	Zároveň jej podľa § 216 ods. 2 Trestného poriadku bola určená skúšobná doba v trvaní 12 mesiacov. Uznesenie o podmienečnom zastavení trestného stíhania nadobudlo právoplatnosť dňa 22. 12. 2012. Skúšobná doba skončila dňa 22. 12. 2013.
	Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil, inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo aj o pokračovaní v trestnom stíhaní vydá uznesenie.
	Po uplynutí skúšobnej doby som na obvinenú vyžiadala správy z miesta bydliska, z Okresného úradu, odboru všeobecnej vnútornej správy v L. Mikuláši a odpis RT, z ktorých som zistila, že počas skúšobnej doby viedla riadny život, nedopustila sa žiadnej protispoločenskej činnosti.
	Vzhľadom na vyššie uvedené možno konštatovať, že obvinená XXXXX viedla počas skúšobnej doby podmienečného zastavenia trestného stíhania riadny život a preto som rozhodla tak, ako je uvedené vo výrokovej časti tohto uznesenia, právoplatnosťou ktorého nastanú účinky zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka